Mən burada başqa bir məsələni qeyd etmək istəyirəm. Əlbəttə ki, mən onun fərqindəyəm ki, biz ulu öndər Heydər Əliyevin səlahiyyətlərinin bu parlamentdən başlanmasını nəzərə alırıq. Ən ağır bir dönəmdə ulu öndər Heydər Əliyev parlament sədri oldu. Ancaq ölkədə maraqların toqquşduğu bir zamanda, hərbi-siyasi qüvvələrin tüğyan etdiyi bir dövrdə də başqa cür qərarlar verilmədi. Ona görə də mənim aləmimdə, əslində, etika təkcə davranış hadisəsi deyil, təkcə mənəvi dəyərlər toplusu deyil, xalqa ləyaqətlə xidmət etməkdir, dövlət quruculuğunda iştirak etməkdir, mikrofonu boş qoymamaqdır, xalqın qabağına getməkdir və sair. Ona görə də əgər biz gələcəkdə dediyim sərt müddəanı qəbul etsək, sanki deputat immuniteti ilə bağlı Konstitusiyanın 90 və 91-ci maddələrini ötürmüş oluruq. Ona görə də mən bir daha çağırış edirəm.